Rebassidrik

Rebassidrik (Passerella iliaca) on tsiitsitajalaste sugukonda kuuluv Põhja-Ameerika lind.

Eestis vaadeldi rebassidrikut esimest korda 2012. aasta 2. detsembril Haapsalus. http://www.estbirding.ee/

 Süstemaatika  
Saksa loodusteadlane Blasius Merrem kirjeldas 1786. aastal Kanadas taksoni Fringilla iliaca. 
Rebassidrikut käsitletakse mõnikord perekonnas Zonotrichia.http://ibc.lynxeds.com/species/
Eristatakse rida alamliike http://www.zoonomen.nethttp://avibase.bsc-eoc.org/avibase.jsp, mida vahel rühmitatakse mitmeks liigiks . 

 Välimus 
Pikkus 18 cm. Olenevalt levikupiirkonnast on sulestiku üldine värvus roostepruun, tumepruun või hall.

 Levik ja bioloogia 
Rebassidrik on levinud Kanadas ja USAs. Ta on tavaline asukas okasmetsavööndi ja mandri lääneosa mäestike vooluveekogude kaldavõsas. Osa linde talvitab Californias tšaparralis.http://bna.birds.cornell.edu/bna/species/715/articles/introduction.

Rebassidrik ehitab pesa varjulisse kohta maapinnale või madalale selle kohale puule või põõsale. Pesa on kausjas, paksuseinaline, koosneb rohust, samblast ja lehtedest. Kurnas on tavaliselt neli või viis muna.http://www.audubonbirds.org/species/Birds/Fox-Sparrow.html

Toiduks on peamiselt putukad ja muud selgrootud, mida otsib maapinda jalgadega kraapides. Sööb ka seemneid ja marju.

 Viited 

Välislingid


 Inga-Gretel Linkgreim "Eestis nähti Euroopas üliharuldast rebassidrikut" ERR, 4. detsember 2012.
 Ulvar Käärt "Üliharuldane rebassidrik meelitab Eestisse huvilisi" EPL, 4. detsember 2012.
 Risto Mets "Linnuharulduse leid meelitab suleliste uurijaid kogu Euroopast" Postimees, 3. detsember 2012.
 "Haapsalus peatunud haruldane rebassidrik rändas Utö saarele" Postimees, 20.12.2012

Kategooria:Tsiitsitajalased